**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.54/3(prot. Nr.3, 18.§) | Nr.233  |

Par amatu savienošanu

Izskatot Jāņa Vilnīša 2020.gada 7.februāra iesniegumu, kurā viņš lūdz sniegt atļauju savienot Liepājas speciālās ekonomiskās zonas valdes priekšsēdētāja vietnieka amatu ar Liepājas Universitātes Padomnieku konventa locekļa amatu un biedrības "Latvijas Basketbola Savienība" padomes locekļa amatu un Liepājas pilsētas domes priekšsēdētāja amatu ar Liepājas Universitātes Padomnieku konventa locekļa amatu, Liepājas pilsētas dome konstatēja:

Lai realizētu likuma "Par interešu konflikta novēršanu valsts amatpersonu darbībā" 8.1 panta piektās daļas 1. un 2.punktu, kas nosaka, ka minētajā likumā noteiktajos gadījumos valsts amatpersonai (institūcijai), saņemot šā panta pirmajā, otrajā vai trešajā daļā minēto lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai un mēneša laikā pieņemt lēmumu par atļaujas izsniegšanu vai atteikšanos izsniegt atļauju amatu savienošanai.

Saskaņā ar likuma "Par interešu konflikta novēršanu valsts amatpersonu darbībā" 4.panta pirmās daļas 14.punktu pašvaldības domes priekšsēdētājs ir valsts amatpersona.

Speciālie amata savienošanas ierobežojumi pašvaldības domes priekšsēdētājam ir paredzēti likuma "Par interešu konflikta novēršanu valsts amatpersonu darbībā" 7.panta ceturtajā daļā.

Saskaņā ar likuma "Par pašvaldībām" 21.panta pirmās daļas 10.punktu dome var izskatīt jebkuru jautājumu, kas ir attiecīgās pašvaldības pārziņa, turklāt tikai dome var ievēlēt vai atlaist (atbrīvot no pienākumiem) domes priekšsēdētāju. Līdz ar to Liepājas pilsētas dome ir institūcija, kas saskaņā ar likuma "Par interešu konflikta novēršanu valsts amatpersonu darbībā" 7.panta ceturtās daļas 2.punktu ir kompetenta sniegt atļauju Jānim Vilnītim Liepājas pilsētas domes priekšsēdētāja amata savienošanai.

Saskaņā ar likuma "Par interešu konflikta novēršanu valsts amatpersonu darbībā" 4.panta 23 daļu Liepājas speciālās ekonomiskās zonas valdes loceklis ir valsts amatpersona.

Speciālie amata savienošanas ierobežojumi Liepājas speciālas ekonomiskās zonas valdes loceklim noteikti likuma "Par interešu konflikta novēršanu valsts amatpersonu darbībā" 7.panta piektajā daļā.

Saskaņā ar Liepājas speciālās ekonomiskās zonas likuma 9.panta otro daļu Liepājas pilsētas domes pārstāvjus valdē ieceļ un no amata atbrīvo ar Liepājas pilsētas domes lēmumu. Līdz ar to Liepājas pilsētas dome ir institūcija, kas saskaņā ar likuma "Par interešu konflikta novēršanu valsts amatpersonu darbībā" 7.panta piekto daļu ir kompetenta sniegt atļauju Jānim Vilnītim Liepājas speciālās ekonomiskās zonas valdes locekļa amata savienošanai.

Saskaņā ar likumu "Par interešu konflikta novēršanu valsts amatpersonu darbībā" interešu konflikts ir situācija, kurā amatpersonai, pildot valsts amatpersonas amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas amatu saistītās darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Jānis Vilnītis ir apliecinājis, ka, pildot valsts amatpersonas amata pienākumus, nepiedalīsies lēmumu pieņemšanā, kā arī neveiks citas ar valsts amatpersonas amatu saistītas darbības, kas ietekmētu vai varētu ietekmēt viņa, radinieku vai darījumu partneru personiskās un mantiskās intereses, un ka amatu savienošana nav pretrunā ar ētikas normām un nekaitē viņa tiešo pienākumu pildīšanai.

Atbilstoši likuma vispārīgajam regulējumam, amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz Liepājas pilsētas domes doto atļauju savienot amatus, Jānim Vilnītim ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot amatu pienākumus, pastāv iespēja, ka Jānis Vilnītis var nonākt interešu konflikta situācijā.

Ievērojot minēto, pamatojoties uz likuma "Par interešu konflikta novēršanu valsts amatpersonu darbībā" 7.panta ceturtās daļas 2.punktu, piekto daļu un 8.1 panta piekto daļu, LIEPĀJAS PILSĒTAS DOME

N O L E M J :

1. Atļaut Jānim Vilnītim savienot Liepājas speciālās ekonomiskās zonas valdes priekšsēdētāja vietnieka amatu ar Liepājas Universitātes Padomnieku konventa locekļa amatu un biedrības "Latvijas Basketbola Savienība" padomes locekļa amatu.

2. Atļaut Jānim Vilnītim savienot Liepājas pilsētas domes priekšsēdētāja amatu ar Liepājas Universitātes Padomnieku konventa locekļa amatu.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Jānim Vilnītim |